phoneee/thai-legal-corpus huggingface dataset:
ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กท ๑/๒๕๕๔เรื่องหลักเกณฑ์ วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล(ฉบับที่ ๕)[๑] โดยที่เป็นการสมควรยกเว้นค่าธรรมเนียมสำหรับการขออนุญาตและการอนุญาตให้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล ในปี พ.ศ. ๒๕๕๔เพื่อส่งเสริมการประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคลอาศัยอำนาจตามความในมาตรา ๗ (๑) และ (๓)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้าที่ กท ๑/๒๕๔๖ หมายความว่า ประกาศคณะกรรมการกำกับการซื้อขายสินค้าเกษตรล่วงหน้าที่ กท ๑/๒๕๔๖ เรื่อง หลักเกณฑ์วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล ลงวันที่ ๑๖ กรกฎาคม พ.ศ. ๒๕๔๖ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กท๑/๒๕๕๑ เรื่อง หลักเกณฑ์วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล (ฉบับที่ ๒) ลงวันที่ ๑๘เมษายน พ.ศ. ๒๕๕๑ ประกาศคณะกรรมการกำกับการซื้อขายสินค้าเกษตรล่วงหน้า ที่ กท๓/๒๕๕๑ เรื่อง หลักเกณฑ์วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล (ฉบับที่ ๓) ลงวันที่ ๒๑พฤศจิกายน พ.ศ. ๒๕๕๑ และประกาศคณะกรรมการกำกับการซื้อขายสินค้าเกษตรล่วงหน้า ที่กท ๑/๒๕๕๓ เรื่อง หลักเกณฑ์วิธีการและเงื่อนไขในการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล (ฉบับที่ ๔) ลงวันที่ ๔ มีนาคมพ.ศ. ๒๕๕๓ข้อ ๒ ให้ยกเลิกความในข้อ ๕แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กท ๑/๒๕๔๖และให้ใช้ความต่อไปนี้แทนข้อ ๕ ค่าธรรมเนียมสำหรับการขออนุญาตและการอนุญาตให้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล (ยังไม่รวมภาษีมูลค่าเพิ่มหรือภาษีอื่นใดที่เกี่ยวข้อง)ให้เรียกเก็บในอัตราดังต่อไปนี้(๑) ค่าธรรมเนียมการขออนุญาต คำขอละ ๒๕,๐๐๐ บาท (สองหมื่นห้าพันบาทถ้วน)(๒) ค่าธรรมเนียมใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล ๓๗,๕๐๐ บาท (สามหมื่นเจ็ดพันห้าร้อยบาทถ้วน)ทั้งนี้ ให้ยกเว้นการเรียกเก็บค่าธรรมเนียมตามข้อ ๕ (๑) และ (๒)จนถึงสิ้นปี พ.ศ. ๒๕๕๔(๓) ใบแทนใบอนุญาตประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้าที่เป็นนิติบุคคล ฉบับละ ๓,๗๕๐ บาท (สามพันเจ็ดร้อยห้าสิบบาทถ้วน)ข้อ ๓ การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้าที่ กท ๑/๒๕๔๖ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ ๔ ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๑๘ เมษายน พ.ศ. ๒๕๕๔พรทิวานาคาศัยรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๘ มีนาคม ๒๕๕๖อุษมล/ผู้ตรวจ๒๖ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๔ ง/หน้า ๒๖/๑๔ มีนาคม ๒๕๕๖
ประกาศสถาบันเทคโนโลยีป้องกันประเทศเรื่อง การดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐เกี่ยวกับข้อมูลข่าวสารส่วนบุคคลของสถาบันเทคโนโลยีป้องกันประเทศ[๑] เพื่อให้เป็นไปตามมาตรา๒๓ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องเสมอสถาบันเทคโนโลยีป้องกันประเทศจึงได้จัดระบบข้อมูลข่าวสารส่วนบุคคลตามพระราชบัญญัติข้อมูลข่าวสารของราชการ พ.ศ. ๒๕๔๐ไว้ดังนี้๑.ประเภทของบุคคลที่มีการเก็บข้อมูล โดยจำแนกตามประเภทของระดับตำแหน่งผู้ปฏิบัติงานไว้ดังนี้๑.๑ผู้อำนวยการสถาบันเทคโนโลยีป้องกันประเทศ๑.๒เจ้าหน้าที่๑.๓ลูกจ้าง๑.๔ที่ปรึกษา และผู้เชี่ยวชาญ๑.๕เจ้าหน้าที่ของรัฐซึ่งมาปฏิบัติงานของสถาบันเป็นการชั่วคราว๒.ประเภทของระบบข้อมูลข่าวสารส่วนบุคคล๒.๑ แฟ้มประวัติข้อมูลส่วนบุคคล ประกอบด้วย ชื่อ นามสกุล สถานภาพสมรสวันเกิด ที่อยู่ ประวัติการศึกษา ประวัติการทำงาน ข้อมูลเกี่ยวกับครอบครัว ข้อมูลบุคคลที่ติดต่อได้ในกรณีฉุกเฉิน และการพ้นราชการทหาร(ถ้ามี)๒.๒สัญญาจ้างและเงินเดือน๒.๓ประวัติการทำงานและการฝึกอบรม (ถ้ามี)๓.ลักษณะการใช้ข้อมูลตามปกติเพื่อใช้ในการบริหารงานบุคคลของสถาบัน๔.วิธีการขอตรวจดูข้อมูลข่าวสารของเจ้าของข้อมูล๔.๑เจ้าของข้อมูลข่าวสารส่วนบุคคล สามารถยื่นคำร้องขอมายังส่วนบริหารทรัพยากรบุคคลเพื่อขอตรวจดูข้อมูลจากแฟ้มประวัติข้อมูลส่วนบุคคล๕.วิธีการขอให้แก้ไขเปลี่ยนแปลงข้อมูล๕.๑เจ้าของข้อมูลข่าวสารส่วนบุคคล สามารถยื่นคำร้องขอเพิ่มเติมหรือแก้ไขข้อมูลข่าวสารส่วนบุคคลในข้อ ๒.๑ ต่อส่วนบริหารทรัพยากรบุคคล ๕.๒การแก้ไขเปลี่ยนแปลงสิทธิและประโยชน์ หรือเรื่องอื่นๆ ที่ต้องกระทำเพื่อให้สมบูรณ์หรือทันต่อเหตุการณ์อยู่เสมอ เจ้าของข้อมูลข่าวสารส่วนบุคคลสามารถยื่นคำร้องขอแก้ไข เปลี่ยนแปลงข้อมูล และเพื่อประโยชน์ของสถาบันให้เจ้าหน้าที่ผู้รับผิดชอบข้อมูลมีอำนาจตรวจสอบเบื้องต้น และดำเนินการแก้ไข เปลี่ยนแปลง๖.แหล่งที่มาของข้อมูล๖.๑เจ้าของข้อมูล๖.๒หน่วยงานต้นสังกัดของเจ้าของข้อมูล๖.๓หน่วยงานของรัฐที่เกี่ยวข้องประกาศ ณวันที่ ๒๑ กันยายน พ.ศ. ๒๕๖๒พลอากาศเอกปรีชา ประดับมุขผู้อำนวยการสถาบันเทคโนโลยีป้องกันประเทศพัชรภรณ์/ธนบดี/จัดทำ๒๕ ธันวาคม ๒๕๖๓สุภาทิพย์/ตรวจ๒๘ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๒๕๗ ง/หน้า ๔๑/๒ พฤศจิกายน ๒๕๖๓
คำพิพากษาศาลฎีกาที่ 72/2478หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 72/2478 อาชญา ม. 321ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 72/2478 อาชญา ม. 321ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 111249. คำพิพากษาศาลฎีกาที่ 71/2478 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 71/2478 อาชญา ม. 301()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะรักษาความสงบแห่งชาติประกาศคณะรักษาความสงบแห่งชาติฉบับที่๔๖/๒๕๕๗เรื่องความผิดเกี่ยวกับการติดตามทวงถามหนี้[๑] ด้วยปรากฏว่ามีบุคคลหรือกลุ่มบุคคลมีพฤติกรรมในการติดตามทวงถามหนี้จากชาวนาอย่างไม่เป็นธรรมและเป็นการฝ่าฝืนบทบัญญัติแห่งกฎหมายโดยผู้กระทำความผิดไม่เกรงกลัวต่อการบังคับใช้กฎหมายของเจ้าหน้าที่ของรัฐและโทษที่จะได้รับสำหรับความผิดนั้นเพื่อเป็นการรักษาความมั่นคงและความสงบเรียบร้อยของบ้านเมืองคณะรักษาความสงบแห่งชาติ จึงออกประกาศดังต่อไปนี้ผู้ใดข่มขืนใจชาวนาให้ยอมให้หรือยอมจะให้ตนหรือผู้อื่นได้ประโยชน์ในลักษณะที่เป็นทรัพย์สินโดยใช้กำลังประทุษร้ายหรือโดยขู่เข็ญว่าจะทำอันตรายต่อชีวิต ร่างกาย เสรีภาพ ชื่อเสียงหรือทรัพย์สินของชาวนาหรือของบุคคลที่สาม จนผู้ถูกข่มขืนใจยอมเช่นว่านั้นผู้นั้นต้องระวางโทษจำคุกไม่เกินสองปีหรือปรับไม่เกินสี่หมื่นบาทหรือทั้งจำทั้งปรับทั้งนี้ ตั้งแต่บัดนี้เป็นต้นไปประกาศณ วันที่ ๒๘ พฤษภาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๓ มิถุนายน๒๕๕๗นุสรา/ผู้ตรวจ๕ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๙๕ ง/หน้า ๒/๒ มิถุนายน ๒๕๕๗
พระราชบัญญัติธนาคารแห่งประเทศไทย (ฉบับที่ 5) พ.ศ. 2559พระราชบัญญัติ ธนาคารแห่งประเทศไทย (ฉบับที่ ๕) พ.ศ. ๒๕๕๙ภูมิพลอดุลยเดช ป.ร. ให้ไว้ ณ วันที่ ๓ มีนาคม พ.ศ. ๒๕๕๙ เป็นปีที่ ๗๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยธนาคารแห่งประเทศไทย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติธนาคารแห่งประเทศไทย (ฉบับที่ ๕) พ.ศ. ๒๕๕๙"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็นวรรคสี่ของมาตรา ๑๙ แห่งพระราชบัญญัติธนาคารแห่งประเทศไทย พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ ๔) พ.ศ. ๒๕๕๑ "ในระหว่างที่ยังมิได้มีการแต่งตั้งกรรมการผู้ทรงคุณวุฒิตามมาตรานี้มาตรา 3 ให้ถือว่าคณะกรรมการประกอบด้วยกรรมการทั้งหมดเท่าที่เหลืออยู่ และให้คณะกรรมการดังกล่าวปฏิบัติหน้าที่ต่อไปได้ โดยจะต้องมีกรรมการผู้ทรงคุณวุฒิอยู่ปฏิบัติหน้าที่ด้วยอย่างน้อยหนึ่งคน"มาตรา 4 มาตรา ๔ ให้ยกเลิกวรรคสองของมาตรา ๒๘ แห่งพระราชบัญญัติธนาคารแห่งประเทศไทย พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ ๔) พ.ศ. ๒๕๕๑มาตรา 5 มาตรา ๕ ให้ยกเลิกความในวรรคสองและวรรคสามของมาตรา ๒๘/๑ แห่งพระราชบัญญัติธนาคารแห่งประเทศไทย พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ ๔) พ.ศ. ๒๕๕๑ และให้ใช้ความต่อไปนี้แทน "คณะกรรมการคัดเลือกตามวรรคหนึ่ง ให้แต่งตั้งจากบุคคลซึ่งเคยดำรงตำแหน่งปลัดกระทรวงการคลังมาตรา 5 ปลัดกระทรวงพาณิชย์ ปลัดกระทรวงอุตสาหกรรม ผู้อำนวยการสำนักงบประมาณ เลขาธิการคณะกรรมการกฤษฎีกา เลขาธิการคณะกรรมการพัฒนาการเศรษฐกิจและสังคมแห่งชาติ ผู้อำนวยการสำนักงานเศรษฐกิจการคลัง ผู้ว่าการธนาคารแห่งประเทศไทย เลขาธิการสำนักงานคณะกรรมการกำกับหลักทรัพย์และตลาดหลักทรัพย์มาตรา 5 หรือเลขาธิการคณะกรรมการกำกับและส่งเสริมการประกอบธุรกิจประกันภัย ทั้งนี้ ให้แต่งตั้งไม่เกินตำแหน่งละหนึ่งคน กรรมการคัดเลือกต้องไม่เป็นข้าราชการประจำ ไม่เป็นผู้ดำรงตำแหน่งทางการเมืองมาตรา 5 และไม่มีผลประโยชน์หรือส่วนได้เสียที่ขัดต่อการปฏิบัติหน้าที่ตามพระราชบัญญัตินี้ในขณะที่ได้รับการแต่งตั้งและในระหว่างการปฏิบัติหน้าที่"ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่พระราชบัญญัติธนาคารแห่งประเทศไทย พุทธศักราช ๒๔๘๕ มิได้มีบทบัญญัติรองรับการปฏิบัติหน้าที่ของคณะกรรมการธนาคารแห่งประเทศไทย คณะกรรมการนโยบายการเงิน คณะกรรมการนโยบายสถาบันการเงิน และคณะกรรมการระบบการชำระเงิน ให้สามารถปฏิบัติหน้าที่ต่อไปได้ในกรณีที่กรรมการผู้ทรงคุณวุฒิพ้นจากตำแหน่งตามวาระหรือพ้นจากตำแหน่งก่อนครบวาระ ทำให้การปฏิบัติหน้าที่ของคณะกรรมการดังกล่าวขาดความต่อเนื่องเมื่อมีกรณีกรรมการผู้ทรงคุณวุฒิพ้นจากตำแหน่ง สมควรแก้ไขเพิ่มเติมบทบัญญัติเกี่ยวกับการปฏิบัติหน้าที่ของคณะกรรมการดังกล่าวเพื่อให้สามารถปฏิบัติหน้าที่ไปพลางก่อนเมื่อมีการพ้นจากตำแหน่งตามวาระหรือพ้นจากตำแหน่งก่อนครบวาระ อันจะทำให้การดำเนินงานตามกฎหมายเป็นไปอย่างต่อเนื่องและมีประสิทธิภาพยิ่งขึ้นพร้อมกับแก้ไขเพิ่มเติมองค์ประกอบและคุณสมบัติของคณะกรรมการคัดเลือกประธานกรรมการและกรรมการผู้ทรงคุณวุฒิในคณะกรรมการธนาคารแห่งประเทศไทยให้เหมาะสมยิ่งขึ้น จึงจำเป็นต้องตราพระราชบัญญัตินี้
กฎกระทรวงกฎกระทรวงฉบับที่ ๕ (พ.ศ. ๒๕๔๘)ออกตามความในพระราชบัญญัติช่างรังวัดเอกชนพ.ศ. ๒๕๓๕[๑] อาศัยอำนาจตามความในมาตรา๕ และมาตรา ๒๘ แห่งพระราชบัญญัติช่างรังวัดเอกชน พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ยกเลิกความใน(๓) ของข้อ ๒ แห่งกฎกระทรวง ฉบับที่ ๓ (พ.ศ. ๒๕๓๕) ออกตามความในพระราชบัญญัติช่างรังวัดเอกชนพ.ศ. ๒๕๓๕ และให้ใช้ความต่อไปนี้แทน(๓) มีกรรมสิทธิ์ในเครื่องมือรังวัดซึ่งได้ขึ้นทะเบียนไว้กับนายทะเบียนดังต่อไปนี้(ก) กล้องธิโอโดไลท์ ไม่น้อยกว่าสองกล้อง(ข) เทปวัดระยะ ไม่น้อยกว่าจำนวนช่างรังวัดเอกชนที่อยู่ในสังกัดให้ไว้ ณ วันที่ ๒๐กรกฎาคม พ.ศ. ๒๕๔๘พลตำรวจเอก ชิดชัย วรรณสถิตย์รัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากในปัจจุบันได้มีการใช้กล้องธิโอโดไลท์ในการรังวัดที่ดินอย่างแพร่หลายซึ่งกล้องดังกล่าวเป็นเครื่องมือรังวัดที่มีประสิทธิภาพและสามารถนำไปใช้แทนเครื่องจับมุมฉากในการรังวัดที่ดินได้ด้วยเพื่อให้มีการใช้เครื่องมือรังวัดที่ทันสมัย และลดภาระของผู้รับใบอนุญาตจัดตั้งสำนักงานช่างรังวัดเอกชนในการมีเครื่องมือรังวัดสมควรยกเลิกการกำหนดให้เครื่องจับมุมฉากเป็นเครื่องมือรังวัดที่บุคคลดังกล่าวต้องมีกรรมสิทธิ์และขึ้นทะเบียนไว้กับนายทะเบียน จึงจำเป็นต้องออกกฎกระทรวงนี้กฤษดายุทธ/ผู้จัดทำ๒๔ เมษายน ๒๕๕๖วิชพงษ์/ผู้ตรวจ๒๙ เมษายน ๒๕๕๖[๑] ราชกิจจานุเบกษา เล่ม ๑๒๒/ตอนที่ ๖๘ ก/หน้า ๗/๑๙ สิงหาคม ๒๕๔๘
ประกาศกระทรวงการคลังประกาศกระทรวงการคลังเรื่องการเปลี่ยนแปลงอัตราดอกเบี้ยเงินกู้จากธนาคารกรุงไทย จำกัด (มหาชน)ในปีงบประมาณพ.ศ. ๒๕๕๑ (ครั้งที่ ๔) วันที่ ๑๐ มีนาคม ๒๕๕๒[๑] ด้วยกระทรวงการคลังได้อาศัยอำนาจตามความในมาตรา๑๐ วรรคสาม แห่งพระราชบัญญัติการบริหารหนี้สาธารณะ พ.ศ. ๒๕๔๘ออกประกาศกระทรวงการคลัง เรื่อง การกู้เงินเพื่อชดเชยการขาดดุลโดยตั๋วสัญญาใช้เงิน ในปีงบประมาณ พ.ศ. ๒๕๕๑ (ครั้งที่ ๔) จากธนาคารกรุงไทย จำกัด (มหาชน)ลงวันที่ ๔ มีนาคม ๒๕๕๑ อายุ ๓.๕ ปี อัตราดอกเบี้ยร้อยละ ๓.๐๓ ต่อปี ซึ่งตามข้อ ๔ วรรคสองกระทรวงการคลังจะเปลี่ยนแปลงอัตราดอกเบี้ยเงินกู้ ในวันที่ ๑๐ มีนาคม และวันที่ ๑๐กันยายน ของทุกปีโดยคำนวณจากอัตราดอกเบี้ยอัตราต่ำสุดของอัตราดอกเบี้ยเงินฝากประจำ ๖ เดือน ประเภทบุคคลธรรมดาเฉลี่ย ๗ วัน ของธนาคารพาณิชย์ขนาดใหญ่ (FDR) ๔แห่ง บวกร้อยละ ๐.๙๗ ต่อปี และในวันที่ ๑๐ กันยายน๒๕๕๑ได้มีการเปลี่ยนแปลงอัตราดอกเบี้ยเงินกู้จากธนาคารกรุงไทย จำกัด (มหาชน)ในปีงบประมาณ พ.ศ. ๒๕๕๑ (ครั้งที่ ๔) เป็นร้อยละ ๓.๔๗ ต่อปีเพื่อให้อัตราดอกเบี้ยเงินกู้เป็นไปตามเงื่อนไขที่กำหนดในประกาศกระทรวงการคลังลงวันที่ ๔ มีนาคม ๒๕๕๑ ดังกล่าว จึงเปลี่ยนแปลงอัตราดอกเบี้ยเงินกู้จากธนาคารกรุงไทยจำกัด (มหาชน) ในปีงบประมาณ พ.ศ. ๒๕๕๑ (ครั้งที่ ๔) จากอัตราดอกเบี้ยร้อยละ ๓.๔๗ต่อปี เป็นร้อยละ ๒.๑๔ ต่อปี ทั้งนี้ ตั้งแต่วันที่ ๑๐ มีนาคม ๒๕๕๒ เป็นต้นไปประกาศณ วันที่ ๖ มีนาคม พ.ศ. ๒๕๕๒วิสุทธิ์ศรีสุพรรณรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒เมษายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๔๖ ง/หน้า ๒๓/๒๗ มีนาคม ๒๕๕๒
กฎ กกฎ ก.พ.อ.ว่าด้วยหลักเกณฑ์ วิธีการและเงื่อนไขการโอนข้าราชการพลเรือนในสถาบันอุดมศึกษาไปแต่งตั้งให้ดำรงตำแหน่งประเภทผู้บริหารในต่างสถาบันอุดมศึกษาพ.ศ. ๒๕๕๐[๑] อาศัยอำนาจตามความในมาตรา๑๔ (๔) และมาตรา ๓๒ (๒) แห่งพระราชบัญญัติระเบียบข้าราชการพลเรือนในสถาบันอุดมศึกษาพ.ศ. ๒๕๔๗ ก.พ.อ. จึงออกกฎ ก.พ.อ. ว่าด้วยหลักเกณฑ์ วิธีการและเงื่อนไขการโอนข้าราชการพลเรือนในสถาบันอุดมศึกษาไปแต่งตั้งให้ดำรงตำแหน่งประเภทผู้บริหารในต่างสถาบันอุดมศึกษาไว้ดังต่อไปนี้ข้อ ๑ ต้องเป็นข้าราชการพลเรือนในสถาบันอุดมศึกษาตำแหน่งวิชาการและได้รับการสรรหาหรือมีหลักฐานแสดงว่าจะได้รับการแต่งตั้งจากสถาบันอุดมศึกษาที่จะรับโอนให้ดำรงตำแหน่งประเภทผู้บริหารตามมาตรา๑๘ (ข) (๑) (๒) (๓) (๔) (๕) หรือ (๖)และได้แสดงเจตนายินยอมเป็นหนังสือต่อผู้บังคับบัญชาข้อ ๒ ได้รับความยินยอมจากสถาบันอุดมศึกษาต้นสังกัดและสถาบันอุดมศึกษาที่จะรับโอนข้อ ๓ สถาบันอุดมศึกษาที่จะรับโอนต้องมีตำแหน่งและอัตราเงินเดือนตำแหน่งวิชาการเพื่อรองรับเว้นแต่สถาบันอุดมศึกษาที่จะรับโอนไม่มีตำแหน่งและอัตราเงินเดือนรองรับหากสถาบันอุดมศึกษาต้นสังกัดยินยอมให้ตัดโอนตำแหน่งและอัตราเงินเดือนไปไว้ในสถาบันอุดมศึกษาที่รับโอนก็ให้กระทำได้ข้อ ๔ สถาบันอุดมศึกษาต้นสังกัดอาจสงวนตำแหน่งและอัตราเงินเดือนไว้ก็ได้และเมื่อข้าราชการผู้นั้นพ้นจากการดำรงตำแหน่งผู้บริหารในสถาบันอุดมศึกษาที่รับโอนและแสดงเจตนาขอโอนกลับมารับราชการที่ต้นสังกัดเดิมภายในเก้าสิบวันนับแต่วันพ้นจากตำแหน่งให้สถาบันอุดมศึกษาต้นสังกัดเดิมรับโอนข้าราชการผู้นั้นตามความประสงค์ ทั้งนี้เว้นแต่ข้าราชการผู้นั้นจะได้แสดงเจตนาไว้ก่อนการโอนว่าไม่ประสงค์จะขอโอนกลับมารับราชการในสถาบันอุดมศึกษาต้นสังกัดเดิมอีกข้อ ๕ ให้โอนไปบรรจุและแต่งตั้งให้ดำรงตำแหน่งวิชาการในระดับและขั้นเงินเดือนที่ไม่สูงกว่าเดิมให้ไว้ ณ วันที่ ๖กันยายน พ.ศ. ๒๕๕๐วิจิตร ศรีสอ้านรัฐมนตรีว่าการกระทรวงศึกษาธิการประธาน ก.พ.อ.หมายเหตุ :-เหตุผลในการประกาศใช้กฎ ก.พ.อ. ฉบับนี้ คือ โดยที่มาตรา ๓๒ (๒) แห่งพระราชบัญญัติระเบียบข้าราชการพลเรือนในสถาบันอุดมศึกษาพ.ศ. ๒๕๔๗ได้บัญญัติให้การโอนข้าราชการพลเรือนในสถาบันอุดมศึกษาไปแต่งตั้งให้ดำรงตำแหน่งประเภทผู้บริหารในต่างสถาบันอุดมศึกษาให้เป็นไปตามหลักเกณฑ์ วิธีการ และเงื่อนไขที่ ก.พ.อ. กำหนด จึงจำเป็นต้องออกกฎ ก.พ.อ. นี้ปริญสินีย์/ผู้จัดทำ๒ กุมภาพันธ์ ๒๕๕๔คุณากร/ผู้ตรวจ๑๘ สิงหาคม ๒๕๕๔[๑] ราชกิจจานุเบกษาเล่ม ๑๒๔/ตอนที่ ๕๗ ก/หน้า ๓/๒๑ กันยายน ๒๕๕๐
กฎกระทรวงกำหนดค่าธรรมเนียมประกอบธุรกิจนำเที่ยวและใบอนุญาตเป็นมัคคุเทศก์ พ.ศ. 2555กฎกระทรวง กำหนดค่าธรรมเนียมประกอบธุรกิจนำเที่ยวและใบอนุญาตเป็นมัคคุเทศก์ พ.ศ. ๒๕๕๕อาศัยอำนาจตามความในมาตรา ๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้ให้กำหนดค่าธรรมเนียม ดังต่อไปนี้ (๑) ใบอนุญาตประกอบธุรกิจนำเที่ยว ฉบับละ ๒,๐๐๐ บาท (๒) ใบอนุญาตเป็นมัคคุเทศก์ ฉบับละ ๒๐๐ บาท (๓) ใบแทนใบอนุญาตประกอบธุรกิจนำเที่ยว ฉบับละ ๑,๐๐๐ บาท (๔) ใบแทนใบอนุญาตเป็นมัคคุเทศก์ ฉบับละ ๒๐๐ บาท (๕) ค่าธรรมเนียมประกอบธุรกิจนำเที่ยวรายสองปี ครั้งละ ๑,๐๐๐ บาท (๖)การต่ออายุใบอนุญาตเป็นมัคคุเทศก์ ครั้งละ ๒๐๐ บาทให้ไว้ ณ วันที่ ๒๖ เมษายน พ.ศ. ๒๕๕๕ ชุมพล ศิลปอาชา รัฐมนตรีว่าการกระทรวงการท่องเที่ยวและกีฬาหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ บัญญัติให้รัฐมนตรีว่าการกระทรวงการท่องเที่ยวและกีฬามีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติสมควรกำหนดค่าธรรมเนียมประกอบธุรกิจนำเที่ยวและใบอนุญาตเป็นมัคคุเทศก์ จึงจำเป็นต้องออกกฎกระทรวงนี้
คำพิพากษาศาลฎีกาที่ 1031/2465หลักกฎหมาย: วิธีพิจารณาอาญา จำเลยหนีระหว่างอุทธรณ์คดีอาญา ศาลล่างตัดสินลงโทษจำเลย ศาลอุทธรณ์ตัดสินปล่อย โจทย์ฎีกา คดีปรากฎว่า น. จำเลยได้หนีจากที่คุมขังไปก่อนที่ศาลอุทธรณ์ข้าหลวงพิเศษตัดสิน ยังจับตัวไม่ได้ ศาลฎีกาตัดสินว่า เมื่อได้ความว่าจำเลยหนีควรต้องงดการพิจารณาไว้ก่อนจนกว่าจะได้ตัวจำเลย ตามนัยแห่งคำพิพากษาฎีกาที่ ๔๓/๕๗ แลคำสั่งที่ ๘๖๒/๖๕ แลเมื่อจับตัวจำเลยได้เมื่อใด ให้ศาลล่างส่งสำนวนให้ศาลอุทธรณ์ข้าหลวงพิเศษปฤกษาใหม่ตามรูปความ ให้ยกคำพิพากษาศาลอุทธรณ์ข้าหลวงพิเศษ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1031/2465อัยการสมุทสงครามโจทก์นายนาก พึ่งปราง นางรำล.วิธีพิจารณาอาญา จำเลยหนีระหว่างอุทธรณ์คดีอาญา ศาลล่างตัดสินลงโทษจำเลย ศาลอุทธรณ์ตัดสินปล่อย โจทย์ฎีกา คดีปรากฎว่า น. จำเลยได้หนีจากที่คุมขังไปก่อนที่ศาลอุทธรณ์ข้าหลวงพิเศษตัดสิน ยังจับตัวไม่ได้ ศาลฎีกาตัดสินว่า เมื่อได้ความว่าจำเลยหนีควรต้องงดการพิจารณาไว้ก่อนจนกว่าจะได้ตัวจำเลย ตามนัยแห่งคำพิพากษาฎีกาที่ ๔๓/๕๗ แลคำสั่งที่ ๘๖๒/๖๕ แลเมื่อจับตัวจำเลยได้เมื่อใด ให้ศาลล่างส่งสำนวนให้ศาลอุทธรณ์ข้าหลวงพิเศษปฤกษาใหม่ตามรูปความ ให้ยกคำพิพากษาศาลอุทธรณ์ข้าหลวงพิเศษ(จินดา-กฤติ-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีอาญา ศาลล่างตัดสินลงโทษจำเลย ศาลอุทธรณ์ตัดสินปล่อย โจทย์ฎีกา คดีปรากฎว่า น. จำเลยได้หนีจากที่คุมขังไปก่อนที่ศาลอุทธรณ์ข้าหลวงพิเศษตัดสิน ยังจับตัวไม่ได้ ศาลฎีกาตัดสินว่า เมื่อได้ความว่าจำเลยหนีควรต้องงดการพิจารณาไว้ก่อนจนกว่าจะได้ตัวจำเลย ตามนัยแห่งคำพิพากษาฎีกาที่ ๔๓/๕๗ แลคำสั่งที่ ๘๖๒/๖๕ แลเมื่อจับตัวจำเลยได้เมื่อใด ให้ศาลล่างส่งสำนวนให้ศาลอุทธรณ์ข้าหลวงพิเศษปฤกษาใหม่ตามรูปความ ให้ยกคำพิพากษาศาลอุทธรณ์ข้าหลวงพิเศษ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1031/2465อัยการสมุทสงครามโจทก์นายนาก พึ่งปราง นางรำล.วิธีพิจารณาอาญา จำเลยหนีระหว่างอุทธรณ์คดีอาญา ศาลล่างตัดสินลงโทษจำเลย ศาลอุทธรณ์ตัดสินปล่อย โจทย์ฎีกา คดีปรากฎว่า น. จำเลยได้หนีจากที่คุมขังไปก่อนที่ศาลอุทธรณ์ข้าหลวงพิเศษตัดสิน ยังจับตัวไม่ได้ ศาลฎีกาตัดสินว่า เมื่อได้ความว่าจำเลยหนีควรต้องงดการพิจารณาไว้ก่อนจนกว่าจะได้ตัวจำเลย ตามนัยแห่งคำพิพากษาฎีกาที่ ๔๓/๕๗ แลคำสั่งที่ ๘๖๒/๖๕ แลเมื่อจับตัวจำเลยได้เมื่อใด ให้ศาลล่างส่งสำนวนให้ศาลอุทธรณ์ข้าหลวงพิเศษปฤกษาใหม่ตามรูปความ ให้ยกคำพิพากษาศาลอุทธรณ์ข้าหลวงพิเศษ(จินดา-กฤติ-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 118613. คำพิพากษาศาลฎีกาที่ 1030/2465 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1030/2465 ป.อ. ม. 296()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสมุทรปราการฉบับที่๑๐๑ (พ.ศ. ๒๕๔๙)เรื่องกำหนดเส้นทางสำหรับการขนส่งประจำทางด้วยรถโดยสาร[๑] ด้วย คณะกรรมการควบคุมการขนส่งทางบกประจำจังหวัดสมุทรปราการได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้นเพื่อเป็นการอำนวยความสะดวกให้แก่ประชาชนต่อไปฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสมุทรปราการในการประชุมครั้งที่๓/๒๕๔๙ เมื่อวันที่ ๑๑ สิงหาคม ๒๕๔๙ เห็นชอบตามมติคณะกรรมการควบคุมการขนส่งทางบกกลางในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ ให้กำหนดเส้นทางรถโดยสารประจำทางหมวด ๑ หรือหมวด ๔ เพื่อทดแทนเส้นทางการขนส่งโดยรถขนาดเล็กที่จะยกเลิก จึงกำหนดเส้นทางสำหรับการขนส่งประจำทางด้วยรถโดยสารหมวด ๑ จังหวัดสมุทรปราการสายที่ ๘ ชื่อเส้นทาง ปากน้ำ-ซอยสมาคมฟอกหนัง (กม. ๓๐) โดยให้มีรายละเอียดเส้นทางดังนี้สายที่๘ ปากน้ำ-ซอยสมาคมฟอกหนัง (กม. ๓๐)เริ่มต้นจากสถานที่จอดรถโดยสารประจำทางบริเวณตลาดปากน้ำไปตามถนนศรีสมุทร ผ่านศาลจังหวัดสมุทรปราการ ศาลากลางจังหวัดสมุทรปราการ แยกขวาไปตามถนนสุขุมวิทผ่านโรงเรียนสตรีสมุทรปราการ การไฟฟ้านครหลวงสมุทรปราการ ผ่านทางแยกถนนแพรกษา ผ่านทางแยกถนนสายลวดแยกขวาไปตามซอยโรงฟอกหนัง (กม. ๓๐) ไปสุดเส้นทางที่สถานที่จอดรถโดยสารประจำทางสมาคมฟอกหนังประกาศณ วันที่ ๕ กันยายน พ.ศ. ๒๕๔๙สุขุมรัฏฐ์สาริบุตรผู้ว่าราชการจังหวัดสมุทรปราการประธานกรรมการควบคุมการขนส่งทางบกประจำจังหวัดสมุทรปราการวัชศักดิ์/ผู้จัดทำ๑๓ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๑๒๕ ง/หน้า ๑๓๐/๓๐ พฤศจิกายน ๒๕๔๙
ประกาศธนาคารแห่งประเทศไทยที่ สกง. 61 /2551 เรื่อง กําหนดอัตราดอกเบี้ยพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2550สําหรับงวดเริ่มต้นวันที่ 13 กันยายน 2551----------------------------------------------------อื่นๆ - 1. เหตุผลในการออกประกาศ เพื่อกําหนดอัตราดอกเบี้ยพันธบัตรธนาคารแห่งประเทศไทย ประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2550 สําหรับงวดเริ่มต้นวันที่ 13 กันยายน 2551อื่นๆ - 2. อํานาจตามกฎหมาย เพื่ออนุวัติตามข้อ 5.2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ตามที่ธนาคารแห่งประเทศไทยได้ออกประมูลพันธบัตรธนาคารแห่งประเทศไทย ประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2550 วงเงิน 20,000 ล้านบาท โดยกําหนดอัตราดอกเบี้ยเท่ากับอัตราดอกเบี้ยอ้างอิงระยะสั้นการกู้ยืมเงินระหว่างธนาคารของตลาดกรุงเทพฯ (BIBOR) ระยะ 6 เดือนลบร้อยละ 0.2 ซึ่งธนาคารแห่งประเทศไทยจะกําหนดอัตราดอกเบี้ยสําหรับงวดเริ่มต้นวันที่ 13 กันยายน 2551 ในวันที่ 11 กันยายน 2551 นั้น ธนาคารแห่งประเทศไทยได้กําหนดอัตราดอกเบี้ยของพันธบัตรธนาคารแห่งประเทศไทย ประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2550 สําหรับงวดเริ่มต้นวันที่ 13 กันยายน 2551 เท่ากับร้อยละ 3.74688 ต่อปีอื่นๆ - 4. วันเริ่มต้นบังคับใช้ ตั้งแต่วันที่ 11 กันยายน พ.ศ.2551ผู้มีอํานาจลงนาม - ประกาศ ณ วันที่ 12 กันยายน 2551 (นางสุชาดา กิระกูล)ผู้ช่วยผู้ว่าการ สายตลาดการเงินผู้ว่าการแทน
ประกาศ กประกาศก.บช.ฉบับที่๔๐ (พ.ศ. ๒๕๔๑)เรื่องแนวทางการปฏิบัติหน้าที่ของผู้สอบบัญชีรับอนุญาต--------- ด้วยคณะกรรมการควบคุมการประกอบวิชาชีพสอบบัญชีได้พิจารณาเห็นว่าเพื่อให้การสอบบัญชีของธุรกิจที่กฎหมายกำหนดให้มีการสอบบัญชีได้ปฏิบัติเป็นมาตรฐานเดียวกันและเพื่อให้การควบคุมมรรยาทของผู้สอบบัญชีรับอนุญาตตามที่กำหนดในกฎกระทรวง ฉบับที่ ๔ (พ.ศ. ๒๕๓๔) ออกตามความในพระราชบัญญัติผู้สอบบัญชี พ.ศ.๒๕๐๕ เป็นไปได้เที่ยงธรรมและเป็นผลดีแก่ส่วนรวมคณะกรรมการควบคุมการประกอบวิชาชีพสอบบัญชี จึงออกประกาศไว้ดังต่อไปนี้ ข้อ๑ ให้ยกเลิกประกาศ ก.บช. ฉบับที่ ๑๙ (พ.ศ. ๒๕๑๘) เรื่อง มาตรฐานการสอบบัญชี ลงวันที่ ๒๗ มิถุนายน ๒๕๑๘ ข้อ๒ เพื่อให้ผู้สอบบัญชีรับอนุญาตสามารถแสดงความเห็นต่องบการเงินว่างบการเงินได้จัดทำในส่วนสาระสำคัญเป็นไปตามแม่บทการบัญชีในการรายงานทางการเงินหรือไม่ให้ผู้สอบบัญชีรับอนุญาตใช้มาตรฐานการสอบบัญชีที่รับรองทั่วไปเป็นแนวทางการปฏิบัติหน้าที่ของผู้สอบบัญชีรับอนุญาต ดังนี้ (๑)ผู้สอบบัญชีรับอนุญาตต้องปฏิบัติงานตามมรรยาทของผู้สอบบัญชีรับอนุญาตที่กำหนดในกฎกระทรวงและตามมาตรฐานการสอบบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย (๒)ผู้สอบบัญชีรับอนุญาตต้องวางแผนปฏิบัติงานโดยใช้วิจารณญาณในการสังเกตและสงสัยเยี่ยงผู้ประกอบวิชาชีพต่อข้อมูลของกิจการโดยคำนึงถึงสถานการณ์แวดล้อมที่อาจ..............................งบการเงินขัดต่อข้อเท็จจริงอันเป็นสาระสำคัญ (๓)ผู้สอบบัญชีรับอนุญาต...........กำหนดของเขตวิธีการตรวจสอบบัญชีโดยอาศัยมาตรฐานการสอบบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทยเป็นหลัก และคำนึงข้อกำหนดขององค์กร หรือหน่วยงานหรือสถาบันที่เกี่ยวข้องกับวิชาชีพ ข้อกำหนดของกฎหมายหรือบางกรณีตามหนังสือตอบรับงานสอบบัญชีและตามรูปแบบรายงานที่กำหนดไว้ในหนังสือตอบรับงาน ข้อ๓ ประกาศนี้ให้ใช้บังคับกับการปฏิบัติงานของผู้สอบบัญชีรับอนุญาตต่องบการเงินที่มีรอบปีบัญชีสิ้นสุดในหรือหลังวันที่ ๓๑ธันวาคม ๒๕๔๑ เป็นต้นไป ประกาศณ วันที่ ๘ ธันวาคม พ.ศ. ๒๕๔๑ สมพล เกียรติไพบูลย์ ปลัดกระทรวงพาณิชย์ ประธานกรรมการ[รก.๒๕๔๑/พ๑๓๑ง/๑๓๘/๒๘ ธันวาคม ๒๕๔๑] ภคินี/พิมพ์ ๑๙/๔/๒๕๔๕ แผ่น๑